Subject: Vabariigi Valitsuse reserv
From: Merike Väljako - RAM <[email-masked]>
To: Tiia Ojasalu - HTM <[email-masked]>
Date: Fri, 7 Nov 2025 06:13:24 +0000

Tere Tiia!

Minuni jõudis täna HTMi taotlus Vabariigi Valitsuse reservist Ukrainast pärit Eesti kõrgkoolides õppima asunud sõjapõgenikest üliõpilaste vajaduspõhisteks õppetoetusteks 324 750  euro eraldamiseks.

Vaatasin taotluse üle ja mul jäi silma et küsite vahendeid Vabariigi Valitsuse reservist arvestamata, et  HTMile on juba Vabariigi Valitsuse reservi sihtotstarbelises osas ette nähtud Ukraina sõjapõgenikest ülikoolide ja rakenduskõrgkoolide üliõpilaste õppetoetusteks 400 000 eurot.

Lisan ka lingid VV reservi sihtotstarbeliste vahendite nimekirja ja Vastavalt Vabariigi Valitsuse reservist vahendite eraldamise ja eraldatud vahendite kasutamise korrale :

Tegevused, milleks võib kasutada VV reservi sihtotstarbelisi vahendeid (21.08.2025).pdf<https://www.fin.ee/sites/default/files/documents/2025-09/Tegevused%2C%20milleks%20v%C3%B5ib%20kasutada%20VV%20reservi%20sihtotstarbelisi%20vahendeid%20%2821.08.2025%29.pdf>

Vabariigi Valitsuse reservist vahendite eraldamise ja eraldatud vahendite kasutamise kord–Riigi Teataja<https://www.riigiteataja.ee/akt/112022019004?leiaKehtiv>

Seletuskirjas olete ka välja toonud, et „Vastavad vahendid on 2025. aasta riigieelarve eelnõu koostamise protsessis Vabariigi Valitsuse poolt heaks kiidetud ning Vabariigi Valitsuse reservi sihtotstarbeliselt planeeritud. Kulude prognoosi alusel kavandasime kõnealusteks kuludeks 401 000 eurot. Tegelik vajadus on väiksem. „

Arusaamatu miks teete taotluse vahendite saamiseks Vabariigi Valitsuse reservist, mitte Vabariigi Valitsuse reservi sihtotstarbelisest osast.

Eelnevalt on Thea mulle ette saatnud SR taotluse materjalid aga kahjuks sellel korral ma ole neid ette saanud.

Võin etteruttavalt öelda, et Ukraina sõjapõgenikest ülikoolide ja rakenduskõrgkoolide üliõpilaste õppetoetuseks on ettenähtud 400 000 eurot VV reservi sihtotstarbelises reservis ja vastavalt määrusele eraldatakse Vabariigi Valitsuse reservist ainult ettenägematute kulude katteks vahendeid.

Antud taotlust sellisel kujul ei saa rahuldada, kuna kulu, mille katteks soovitakse vahendeid saada ei ole ettenägematu kulu.

Tervitades

        Merike Väljako
Analüütik | Finantstalitus
58851444| [email-masked]<mailto:[email-masked]>
Rahandusministeerium | Suur-Ameerika 1, 10122 Tallinn | www.fin.ee<https://www.fin.ee>

  _____

Käesolev e-kiri võib sisaldada asutusesiseseks kasutamiseks tunnistatud teavet.
This e-mail may contain information which is classified for official use.